Οδηγίες για την εκπόνηση εργασιών για το μάθημα Πολεοδομικής Πολιτικής

Ανοιξη 2015

1ο θέμα

Η εργασία περιλαμβάνει την ανάλυση και επεξεργασία του πρώτου θέματος που έχει διαλέξει η κάθε ομάδα. Η επεξεργασία θα περιλαμβάνει εύρεση και μελέτη σχετικής βιβλιογραφίας, και διαμόρφωση δικών σας θέσεων για την ανάλυση του θέματος και τις πιθανές προτάσεις που εσείς θα διαμορφώσετε. Το μέγεθος της εργασίας θα είναι περίπου 3000 – 5000 λέξεις.

2ο θέμα

Αντικείμενο της εργασίας είναι η συγγραφή ενός σύντομου δοκιμίου, με στόχο τον κριτικό σχολιασμό τριών κειμένων που αναφέρονται στο δεύτερο θέμα που έχει διαλέξει η κάθε ομάδα. Η θεματική συγγένεια των κειμένων (δηλαδή να αναφέρονται στο ίδιο αντικείμενο, ανεξάρτητα από το βαθμό διατύπωσης διαφορετικών θέσεων και απόψεων για το αντικείμενο αυτό) έχει καθοριστική σημασία για την επιτυχία επεξεργασίας του θέματος. Στο σύνολο των τριών επώνυμων κειμένων:

α) το ένα πρέπει να προέρχεται από εφημερίδες, περιοδικά, ή το διαδίκτυο, που να έχει εκδοθεί μέσα στα τρία τελευταία χρόνια (η έκταση να είναι τουλάχιστον μισή σελίδα tabloid).

β) Τα άλλα δύο, να έχουν γραφεί μετά το 1999 και να είναι άρθρα σε επιστημονικό

περιοδικό, ή κεφάλαια βιβλίου. Τα κείμενα μπορεί να είναι και ξενόγλωσσα.

Η εργασία αυτή, αντίθετα με αυτή του 1ου θέματος, δεν περιλαμβάνει δική σας ανάπτυξη του θέματος, αλλά σχολιασμό και σύγκριση των κειμένων που θα επιλεγούν.

**Πηγές**

Ορισμένες από τις πιθανές πηγές βιβλιογραφικής αναζήτησης είναι οι ακόλουθες:

• Πρωτογενείς: επίσημα κείμενα πολιτικής (οδηγίες, νόμοι, εκθέσεις κ.λπ.) - βάσεις

δεδομένων - στατιστικά στοιχεία (& δευτερογενής ανάλυση) - βάσεις δεδομένων -

συνεντεύξεις, έρευνα πεδίου - εικονογραφικά ντοκουμέντα (π.χ. πολεοδομικά σχέδια) - ο ίδιος ο φυσικός χώρος (π.χ. πλατείες).

• Δευτερογενείς δημοσιευμένες: βιβλία (σε βιβλιοθήκες, π. χ. κεντρική, μεταπτυχιακού, εργαστηρίων, σε βιβλιοπωλεία και το ιντερνέτ), ιστορίες, ειδικά λεξικά και εγκυκλοπαίδειες - επιστημονικά περιοδικά (κεντρική βιβλιοθήκη & εργαστηρίων), περιοδικά, εφημερίδες (σοβαρά άρθρα ή συνεντεύξεις).

• Δευτερογενείς αδημοσίευτες αλλά δημοσιοποιημένες: πανεπιστημιακές παραδόσεις - εκθέσεις ερευνητικών προγραμμάτων, διατριβές, εισηγήσεις σε συνέδρια.

• Ντοκιμαντέρ σε DVD / Blue-ray /VCD / Bίντεο.

Όσον αφορά τα ελληνικά και/ή ξενόγλωσσα περιοδικά, είτε υπάρχουν στη βιβλιοθήκη είτε υπάρχει ηλεκτρονική συνδρομή.

Το μέγεθος της εργασίας θα είναι περίπου 2000 – 4000 λέξεις.